### Beslutningstema

I denne sag skal Tønder Kommunes reviderede Udbuds- og Indkøbspolitik godkendelse efter høring.

### Historik

[adresse] nuværende udbuds- og indkøbspolitik er senest revideret og godkendt i Kommunalbestyrelsen den 31. maj 2018.

Kommunalbestyrelsen besluttede den 30. maj 2024 at sende udkast til ny udbuds- og indkøbspolitik til offentlig høring samt til høring ved relevante interessenter.

### Sagsfremstilling

Udbuds- og indkøbspolitikken sætter rammen for, hvordan Tønder Kommune på bedst mulig vis kan varetage borgernes og virksomhedernes interesser i forhold til indkøb af varer, tjenesteydelser samt bygge – og anlægsopgaver.

Udbuds- og indkøbspolitikken indeholder 5 værdiområder, der viser Tønder Kommunes tilgang til bæredygtige indkøb og bæredygtig udvikling af udbuds- og indkøbsområdet.

De 5 strategiske indkøbsværdier er:

• Kvalitet og værdi

• Økonomisk råderum og frigivet tid

• Bæredygtige indkøb

• Professionel indkøbsorganisation

• Samarbejde

Politikken beskriver blandt andet, hvordan vi i Tønder Kommune vil gøre indkøb til en del af den grønne omstilling, og hvordan det kan tænkes ind i de daglige arbejdsgange og procedurer. Fokus er på bæredygtighed i et socialt, økonomisk og miljømæssigt perspektiv.

Høringssvar

Udbuds- og indkøbspolitikken har været bragt til offentlig høring i perioden 5. juni til den 1. juli 2024. Ved høringsfristens udløb var der afgivet 7 høringssvar fra følgende respondenter:

* Arkitekter Syd ApS
* ARKKON Arkitekter ApS
* Dansk Industri
* Tønder Erhvervsråd
* Tønder Håndværkerforening og Tønder Mesterforening
* Visby Lokalråd

* [adresse] og Murerforretning ApS

I Høringsnotatet oplistes forvaltningens bemærkninger samt indstillinger og er angivet efter hver indsigelse/kommentar tilhørende respondentens høringssvar, og der er en oversigt over ændringer til politikken.

Der er yderligere foretaget redaktionelle ændringer i afsnittet omkring udmøntningen af udbuds- og indkøbspolitikken, hvor politikken løber frem til 2030. Politikken følger derved perioden for den nye fælleskommunale indkøbsstrategi, som Kommunernes Landsforening (KL) har udsendt i samarbejde med kommunerne gældende fra 2024-2030.

I det endelige forslag til udbuds- og indkøbspolitikken samt bilaget er ændringerne markeret med rød.

Forvaltningen vurderer, at der ikke skal angives flere konkrete mål og krav i indkøbspolitikken, da disse fremgår af øvrige politikker, hvor udbuds- og indkøbspolitikken tager del i udmøntningen. Høringssvarene skal tænkes ind i det videre arbejde med udmøntning af politikken samt indkøbsstrategien for varer og tjenesteydelser. Det er vurderingen, at forvaltningen ønsker fleksibilitet i kravfastsættelsen, da de konkrete krav i hvert enkelt udbud bedst stilles efter en forudgående dialog med leverandører i markedet og eventuelt brancheorganisationer.

### Økonomi

Sagen har ingen økonomiske konsekvenser

### Lovgrundlag

Udbudsloven

Tilbudsloven

Direktionen indstiller, 19. september 2024, pkt. 3:

at udbuds- og indkøbspolitikken godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 19. september 2024, pkt. 3:

Sagen udsættes.

Sagen genoptages

Økonomiudvalget ønskede inden den endelige godkendelse af politikken at afholde et dialogmøde, hvor borgere og virksomheder fik mulighed for at komme med eventuelle bemærkninger og synspunkter til udkastet med de ændringer, der var sket siden politikken blev bragt til offentlig høring i perioden 05. juni-01. juli 2024.

Dialogmødet var rammesat til den 21. november men blev aflyst, da tilslutningen ikke var tilstrækkelig.

### Indstilling Direktionen indstiller,

Beslutning fra Økonomiudvalget, 12. december 2024, pkt. 3:

Udbuds- og indkøbspolitikken indstilles godkendt, og sagen videresendes til Kommunalbestyrelsen.

Ulrik Paulsen deltog ikke i mødet.

### Beslutning

Indstillingen godkendt.

Jim Kjær deltog ikke i mødet.